Eskom sê oor vals nuus; fase 4-beurtkrag duur voortArgieffoto Eskom sal na verwagting Donderdag fase 4-beurtkrag toepas van 09:00 – 23:00 weens ŉ gebrek aan opwekkingskrag. Eskom het Woensdag tussen 09:00 en 23:00 fase 4-beurtkrag toegepas voor hy na fase 2-beurtkrag oorgeskakel het tussen 23:00 en 09:00 Donderdagoggend. “Beurtkrag word ingestel om die stelsel te beskerm en ŉ algehele ineenstorting van die stelsel of landswye kragonderbreking te voorkom. Tydens fase 4-beurtkrag voldoen ons steeds aan ongeveer 80% van die land se aanvraag na elektrisiteit,” het die kragvoorsiener gesê. Eskom het ook gesê hy neem kennis van boodskappe wat op sosiale media die ronde doen dat daar Donderdag geen elektrisiteit landswyd sal wees nie. “Dit is vals en misleidend. Beurtkrag is ŉ beheersde proses wat op ŉ rotasiebasis bestuur word vir ŉ periode van tussen twee tot vier ure, afhangend van die skedule van die verbruiker op ŉ spesifieke dag.” Eskom het gesê hy is bewus van parodierekeninge wat gebruik word om vals nuus te versprei. “Ons sal die publiek op hoogte hou oor die stand van die kragnetwerk deur die media en ons amptelike Eskom-profiele op sosiale media.” Eskom se amptelike profiele: Twitter: @Eskom_SA Facebook: Eskom Hld SOC Ltd LinkedIn: Eskom Holdings SOC Ltd